**भारत सरकार**

**रेल मंत्रालय**

**राज्‍य सभा**

**08.02.2019 के**

**अतारांकित प्रश्‍न सं. 740 का उत्‍तर**

**लखनऊ-दिल्ली तेजस एक्सप्रेस के संचालन में विलंब**

**740. श्री संजय सेठः**

**क्या रेल मंत्री यह बताने की कृपा करेंगे किः**

(क) वर्ष 2016-17 के रेल बजट में सरकार द्वारा किए गए वादे के अनुसार लखनऊ-दिल्ली तेजस एक्सप्रेस के आज की तारीख तक शुरू नहीं किए जाने के क्या कारण हैं;

(ख) इस रेलगाड़ी के शुरू किए जाने की अनुमानित तिथि क्या है; और

(ग) रेलवे द्वारा तेजस एक्सप्रेस के लिए निर्धारित किए गए किराए का ब्यौरा क्या है?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

(क) और (ख) रेल बजट 2016-17 के दौरान, तत्कालीन माननीय रेल मंत्री द्वारा चार नई किस्म की गाड़ी सेवाओं की शुरूआत करने की घोषणा की गई थी जिनमें तेजस एक्सप्रेस भी शामिल थी। इस घोषणा के बाद, 12585/12586 लखनऊ जं.-नई दिल्ली तेजस एक्सप्रेस चलाने का विनिश्चय किया गया था। रेक की अनुपलब्धता के कारण 12585/12586 लखनऊ जं.- नई दिल्ली तेजस एक्सप्रेस का परिचालन लंबित था। इस समय, यह गाड़ी चलाए जाने के लिए तैयार है और इस गाड़ी को शीघ्रतिशीघ्र चलाने के लिए भरसक प्रयास किए जा रहे हैं।

(ग) तेजस एक्सप्रेस की एसी चेअर कार और एग्जीक्यूटिव श्रेणी का आधार किराया शताब्दी एक्सप्रेस गाड़ियों की संबंधित श्रेणियों के आधार किराए का 1.20 गुना अधिक है।

\*\*\*\*\*